09/07/2012 | Administración LocalMunicipal
Carballo
Anuncio de aprobación definitiva do Regulamento do mercado de abastos do Concello de Carballo

O Pleno municipal, en sesión extraordinaria celebrada o 7 de maio de 2012, acordou aprobar inicialmente o regulamento municipal do mercado do Concello de Carballo, composto por 52 artigos en catro títulos, unha disposición derrogatoria e unha disposición final, e dous anexos. O expediente someteuse a exposición pública por un prazo de 30 días, contados a partires do día seguinte ao da publicación do anuncio de aprobación inicial no Boletín Oficial da Provincia n.º 92, do 16 de maio de 2012. Durante o devandito prazo non se presentaron alegacións, polo que o regulamento do mercado enténdese aprobado definitivamente sen necesidade de novo acordo plenario, e entrará en vigor ao día seguinte ao da publicación do anuncio de aprobación definitiva no B. O. P. Carballo, 29 de xuño de 2012. O alcalde D. Evencio Ferrero Rodríguez Título I.–Disposicións xerais Artigo 1.–Obxecto Artigo 2.–Título competencial Artigo 3.–Modos de xestión Artigo 4.–Órganos competentes Artigo 5.–Potestades administrativas Título II.–As concesións administrativas Capítulo I.–Da concesión de postos de venda no mercado Artigo 6. Artigo 7.–Titulares das concesións Artigo 8.–Prazo da concesión Artigo 9.–Procedemento de adxudicación Artigo 10.–Canon e taxas Artigo 11.–Número de postos Capítulo II.–Dereitos e obrigas dos/as concesionarios/as dos postos Artigo 12.–Dereitos Artigo 13.–Obrigas xerais Artigo 14.–Condicións especiais Capítulo III.–Da intransmisibilidade das concesións Artigo 15. Artigo 16. Capítulo IV.–Do rescate, extinción e entrega da concesión Artigo 17.–Rescate da concesión Artigo 18.–Extinción da concesión Artigo 19.–Desaloxo e entrega ao Concello na fin da concesión Título III.–Do funcionamento dos mercados municipais de abastos Capítulo I.–Da dirección, organización e inspección dos mercados Artigo 20.–Dirección Artigo 21.–Encargado/a do mercado Artigo 22.–Inspección Artigo 23.–Actividade inspectora Capítulo II.–Dereitos e deberes dos/as usuarios/as e consumidores/as Artigo 24.–Dereitos Artigo 25.–Deberes Capítulo III.–Normas xerais de funcionamento do mercado Artigo 26.–Horario Artigo 27.–Entrada de mercancías Artigo 28.–Espazos comúns Artigo 29.–Contedores de desperdicios Artigo 30.–Báscula de repeso Artigo 31.–Limpeza Artigo 32.–Vixilancia Artigo 33.–Taboleiro de anuncios Artigo 34.–Obras de remodelación Artigo 35.–Prohibicións de carácter xeral Artigo 36.–Prohibicións específicas Artigo 37.–Promoción e publicidade Artigo 38.–Páxina web Capítulo IV.–Normas xerais de funcionamento dos postos de venda Artigo 39.–Distribución de postos Artigo 40.–Postos de venda Artigo 41.–Postos de venda: destino e condicións Artigo 42.–Postos de venda: reparación, conservación e mantemento dos postos Artigo 43.–Postos de venda: obras e instalacións Artigo 44.–Postos de venda: instrumentos de peso e medida Artigo 45.–Postos de venda: rotulación Título IV.–Procedemento sancionador Artigo 46.–Clasificación das infraccións Artigo 47.–Infraccións leves Artigo 48.–Infraccións graves Artigo 49.–Infraccións moi graves Artigo 50.–Expediente sancionador Artigo 51.–Sancións Artigo 52.–Prescrición Disposición derrogatoria Disposición final ************************************************************************************ A presente ordenanza-regulamento ten por obxecto regular o funcionamento do servizo de abasto público no mercado municipal de Carballo, xestionado directamente ou indirectamente mediante concesión administrativa ou outras fórmulas legalmente establecidas, así como fixar o réxime administrativo deste. O Concello de Carballo dispón dun mercado municipal situado na praza do Concello, s/n, do núcleo urbano de Carballo, configurado como un centro de abastecemento de artigos de primeira necesidade, promovido polo Concello en lugar público adecuado a cubrir as necesidades da poboación, en base á concorrencia e multiplicidade de postos de venda. Co obxecto de regular o funcionamento do mercado redáctase o presente regulamento co propósito de establecer as relacións entre os/as titulares dos postos e o Concello, sen prexuízo do regulado en cada momento tanto nas ordenanzas correspondentes, nos respectivos contratos de adxudicación de cada un dos postos, como nos pregos de cláusulas administrativas que poidan rexer ulteriores concesións administrativas. Sen prexuízo de todo isto, o funcionamento do mercado municipal de Carballo rexerase polo presente regulamento e acordos e/ou resolucións que en aplicación deste se diten, sen que poida vulnerarse a liberdade de concorrencia respecto a outras iniciativas públicas e/ou privadas. A competencia en materia de abasto público e no establecemento e autorización de mercados no termo municipal correspóndelle ao Concello de Carballo de conformidade co disposto no artigo 25.2. g) da Lei 7/1985, do 2 de abril, reguladora das bases de réxime local, e no artigo 80.2. g) da Lei 5/1997, do 22 de xullo, da administración local de Galicia, así como na Lei 13/2010 de 17 de decembro do comercio interior de Galicia, e na Lei 7/1996, do 15 de xaneiro de ordenación do comercio polo miúdo, modificada pola Lei 1/2010 de 1 de marzo. O mercado municipal ostenta a condición de servizo público, polo que o Concello de Carballo exercerá a necesaria intervención administrativa, a vixilancia sanitaria e cantas funcións impliquen exercicio de autoridade e sexan da súa competencia. De conformidade co disposto no artigo 26.1. b da Lei 7/1985 e 81, letra b, da Lei 5/1997, o citado servizo é de prestación obrigatoria polo municipio de Carballo, declarándose a reserva en favor do Concello do citado servizo polo artigo 86, apartado 3, do citado corpo normativo. O Concello poderá xestionar os mercados de xeito directo ou indirecto, adoptando calquera das formas legalmente establecidas para tal fin. Calquera que fora a forma de xestión do mercado, o Concello exercerá, por medio dos seus funcionarios ou funcionarias a intervención administrativa, control e cantas funcións impliquen o exercicio da autoridade. Corresponderalle á Alcaldía, e pola súa delegación ao/a tenente/a de alcalde/alcaldesa ou concelleiro/a delegado/a de mercados, o exercicio das atribucións conferidas ao Concello de Carballo e que non lle estean reservadas legalmente ao Pleno da Corporación. É competencia do Concello Pleno a aprobación, modificación ou derrogación deste regulamento. A vixilancia da boa orde e funcionamento dos mercados correspóndelle ao persoal adscrito a eles, así como aos membros da Policía Local.5.1.–Calquera que fose o tipo e forma da xestión dos mercados, o Concello exercerá neles a necesaria intervención administrativa, a vixilancia sanitaria e cantas funcións impliquen exercicio de autoridade e sexan da súa competencia. A administración municipal ostenta os poderes de policía necesarios para asegurar o correcto funcionamento dos servizos do mercado tales como: 1) Esixir a observancia das normas relativas ao desenvolvemento do servizo por parte dos/as concesionarios/as dos postos e dos/as consumidores/as e usuarios/as adoptando as medidas procedentes.2) Impoñer as sancións pola comisión de infraccións de conformidade co establecido neste regulamento e normativa específica aplicable.3) Esixirlles o pagamento das taxas e demais ingresos de dereito público aos/ás concesionarios/as dos postos de venda, de conformidade coa respectiva ordenanza fiscal.4) Ordenar e executar o desaloxo dos postos que deban quedar libres e vacantes en aplicación do disposto neste regulamento. As medidas precedentes poderán facerse efectivas polo Concello a través dos medios previstos na Lei 30/92 para a executoriedade dos actos administrativos e no Real decreto 1372/1986 para a protección e defensa dos bens das entidades locais, incluíndo a vía de constrinximento e o desafiuzamento administrativo.5.2.–A intervención administrativa do Concello nos mercados dirixirase a asegurar o abasto dos artigos de consumo de primeira necesidade, a calidade dos ofrecidos na venda, a fidelidade no despacho dos que se expidan a peso ou medida e a normalidade dos prezos.5.3.–O Concello sancionará calquera forma de actuación que vaia contra as condicións sanitarias dos produtos, altere a súa calidade, peso ou medida, ou estea encamiñada a impedir ou dificultar a liberdade do tráfico mercantil.6.1.–Os postos dos mercados son propiedade do Concello, pola súa condición de bens de servizo público e, polo tanto, inalienables, inembargables e imprescritibles.6.2.–Os postos de venda no mercado municipal de abastos clasificaranse en: a) Postos fixos: os destinados á venda de artigos de modo permanente por ter sido adxudicados por un tempo determinado, conforme ás normas de este regulamento.6.3.–O número, emprazamento e dimensión dos postos de venda, locais e demais servizos dos mercados, virán sinalados no plano respectivo, aprobado polo órgano competente. O Concello poderá fixar os criterios estéticos e o deseño dos postos de venda nos mercados co fin de manter unha determinada uniformidade.6.3.–Correspóndelle ao Concello de Carballo a cesión da explotación dos postos do mercado a particulares mediante a forma de concesión administrativa demanial. A concesión farase seguindo as prescricións xerais que fixen as normas vixentes na materia. Poderán ser obxecto de concesión os postos que previamente estean vacantes ou dados de baixa.6.4.–Os postos do mercado municipal axustaranse ás denominacións de uso previstas no título concesional no que se artelle a súa adxudicación. Para todas as actividades é obrigatorio que os produtos se expidan de acordo coas condicións hixiénico sanitarias e de conservación e as normas de seguridade previstas na normativa que resulte de aplicación.6.5.–É potestade do Concello, en uso da facultades de autoorganización do servizo, alterar o destino dos postos vacantes por causas xustificadas de interese público.7.1.–Poderán ser titulares de concesións as persoas naturais ou xurídicas con plena capacidade de obrar, e que reúnan os requisitos legais necesarios para o desenvolvemento da actividade que pretendan.7.2.–Non poderán selo: a) As comprendidas nos casos de incapacidade e incompatibilidade sinalados na normativa de contratación das administracións públicas. b) Aquelas que non reúnan as condicións esixibles nas ordenanzas municipais. c) As sancionadas pola comisión de faltas moi graves, cando a última sanción lles fose imposta dentro do período de tres anos anteriores ao anuncio de licitación.7.3.–O comercio nos mercados exercerase polos/as titulares da concesión ou autorización de venda. Os/as titulares (persoas físicas) veñen obrigados á ocupación do posto de venda no mercado municipal para a súa explotación comercial, ben persoalmente, ben por ascendentes ou descendentes do titular en primeiro grao ou o seu/súa cónxuxe ou persoa vinculada con análoga relación de convivencia afectiva, e os/as traballadores/as por conta allea, previa alta dos/as anteriormente mencionados no correspondente réxime da Seguridade Social cando sexa preceptivo segundo normativa aplicable. Os/as titulares (persoas xurídicas) están obrigados/as á ocupación do posto de venda no mercado municipal para a súa explotación comercial a través de traballadores/as por conta allea contratados/as para tal fin e dados/as de alta no correspondente réxime da Seguridade Social, ou persoas designadas para tal fin pola sociedade (socios/as) e previa alta na Seguridade Social cando sexa preceptivo segundo normativa aplicable. De non cumprirse tal requisito, presumirase que o posto ocupado por persoas distintas á titular foi irregularmente cedido ou arrendado, o que salvo proba en contrario, determinará a caducidade da concesión sen dereito a ningunha indemnización. A duración da concesión para a utilización privativa dos postos de venda no mercado municipal fíxase en 20 anos sen que poida superarse este prazo mediante prórroga de ningún tipo, subrogación ou transmisión do dereito de uso e aproveitamento. Durante a realización de obras de renovación integral do mercado o Concello poderá suspender o tempo da concesión ao longo da duración das devanditas obras, mesmo nos casos en que se traslade aos/ás concesionarios/as a un mercado provisional. O/a concesionario/a deberá iniciar a actividade autorizada nun prazo máximo de dous meses, dende a sinatura do contrato, unha vez levadas a cabo as obras de acondicionamento dos postos.9.1.–A adxudicación das concesións para uso e aproveitamento dos postos de venda no mercado municipal axustarase ao procedemento establecido na normativa reguladora do patrimonio das administracións públicas, na normativa reguladora da contratación administrativa, en canto resulte aplicable, e no regulamento de servizos das corporacións locais no que resulte compatible coa normativa anterior.9.2.–Os pregos que regulen o procedemento da concesión dos postos deberán conter como mínimo as seguintes determinacións: 1.–Posto obxecto da concesión e descrición das súas características, usos e actividades permitidos, así como requisitos que deban cumprir os/as licitadores/as.2.–Obras e instalacións que deban realizar os/as concesionarios/as.3.–Instalacións de titularidade do Concello que se entreguen ao concesionario para a súa explotación.4.–Prazo da concesión e prórrogas posibles, como límite máximo de 20 anos.5.–Situación respectiva do Concello e do concesionario durante o prazo de vixencia da concesión.6.–Tipo de licitación da concesión. En calquera caso a concesión deberá conter como mínimo: canon que a concesionaria debe satisfacer á corporación, deber do/a concesionario de manter en bo estado as instalacións, obrigas e dereitos recíprocos da corporación e concesionario/a, sancións por incumprimento da concesión.9.3.–O canon inicial será o que se fixe nas bases do procedemento de licitación, que será como mínimo o establecido na ordenanza fiscal reguladora das taxas por prestación dos servizos do mercado.9.4.–O Concello poderá deixar deserto o procedemento de licitación se non se cubre o canon inicial e se reserva o uso de dereito de retracto, se se considerase este como beneficioso para os intereses municipais.9.5.–O Concello comprométese a entregarlles os postos aos/ás novos/as concesionarios/as, nas debidas condicións de uso e funcionamento. Durante a vixencia da concesión, o/a titular estará obrigado/a a abonar as cotas, taxas e demais exaccións previstas nas ordenanzas fiscais municipais, tanto pola utilización dos postos de venda como polos demais servizos dos que sexa beneficiario/a. O Concello durante a realización de obras de renovación dun mercado municipal poderá exonerar do pagamento do canon mensual a aqueles concesionarios/as que suspendan o exercicio da actividade, mentres duren aquelas. O Concello poderá reducir o canon mensual nas instalacións provisionais durante o tempo de permanencia nelas. Artigo 11.–Número de postos. Cada licitador/a só poderá ser adxudicatario/a dun só posto, salvo que quedaran postos vacantes, en cuxo caso, en cada licitación realizada, poderán ser adxudicatarios/as dun novo posto. Son dereitos dos/as concesionarios/as dos postos os seguintes: 1) A realización de vendas e transaccións que autoriza o contrato de concesión do posto.2) O abastecemento de mercadorías nas condicións e horarios que fixe o Concello, facendo uso para tal fin dos elementos comúns do mercado.3) Como norma xeral, permítese o peche do posto nos seguintes termos: a) Vacacións: trinta días seguidos ou repartidos ao longo do ano b) Enfermidade leve durante 8 días c) Asuntos propios: máximo oito días ao ano.4) Solicitar dispensas no despacho dos postos, por causas de enfermidade ou por motivos persoais. As peticións serán resoltas pola Alcaldía.5) Contratar persoal asalariado, acreditado mediante certificación da Seguridade Social ou TC, que lle axude nas operacións para realizar no posto, e será a relación xurídica que se derive do contrato de responsabilidade única do concesionario/a.6) A realización de obras no posto, que supoñan unha mellora neste contando coa previa autorización municipal, e será preceptivo o informe dos/as técnicos/as municipais.7) Constituír asociación de comerciantes.8) Asistir a cursos de formación e perfeccionamento que sexan impartidos polo Concello, e institucións e organizacións públicas e privadas.9) Os/as concesionarios/as poderán establecer o servizo de venda electrónica. Sen prexuízo doutras obrigas sinaladas neste Regulamento do mercado municipal, na Ordenanza reguladora da taxa pola prestación dos servizos do mercado municipal, e nos pregos reguladores da adxudicación das concesións, constitúen obrigas xerais dos/as concesionarios/as: 1) Manter o posto aberto realizando as transaccións autorizadas.2) Satisfacer a contía das taxas ou dereitos pola utilización dos postos na forma e prazos de ingreso establecidos na respectiva ordenanza fiscal.3) Manter nas debidas condicións de conservación e hixiene tanto os postos como os utensilios que se utilicen, non excedendo os límites do posto.4) A conservación e mantemento dos locais, para o que se deberá realizar pola súa exclusiva conta as obras que se recollan no prego de condicións como necesarias para a adecuación do posto, así como todas aquelas obras que requira a súa explotación e adecuación ás normas sanitarias e hixiénicas. Para tal efecto, os/as concesionarios/as deberán obter do Concello a correspondente autorización de obras. As obras realizadas nos postos reverterán ao remate da concesión a favor do Concello sen ningunha indemnización por parte do Concello de Carballo. Tampouco haberá dereito a ningunha indemnización cando o remate da concesión teña lugar por actuación unilateral do/a concesionario/a, nin cando se extinga en virtude de procedemento sancionador, nin procederá ningunha devolución dos importes do canon de adxudicación se o/a concesionario/a non esgotase o tempo da súa concesión, e será esta unha cláusula de tipo penal para o/a adxudicatario/a polo prexuízo do abandono prematuro da súa explotación.5) Os/as vendedores/as están obrigados/as a utilizar mandilón, luvas e gorro de protección, nas condicións que fixe o Concello. Deberán observar igualmente pulcritude no aseo persoal. O Concello disporá por gremios un vestiario diferenciado, que se recollera no anexo II.6) Os/as vendedores/as deberán estar habilitados/as mediante a posesión do carné de manipulador/a de alimentos outorgado polo organismo competente.7) Os/as concesionarios/as veñen obrigados/as a colocar o prezo correspondente a cada unha das variedades que teñan expostas para a venda, fixando sobre a mercadoría un encerado ou cartel no que se indique o devandito prezo por quilogramo, ducia ou peza, segundo sexa o caso, a clasificación do artigo e a procedencia.8) Manter en todo momento unha esmerada corrección, tanto co público coma co persoal adscrito ao mercado, cos servizos de inspección e cos/coas demais concesionarios/as.9) Facer uso adecuado das instalacións comúns do mercado, evitando a acumulación de mercadorías nas zonas comúns, invasión de zonas de paso con mobiliario ou equipamento; así como o vertido de augas residuais, desfeitos, etc.10) Atender persoalmente o posto, podendo axudarse de persoal asalariado no réxime contractual que sinale a lexislación vixente. Das altas e baixas do persoal asalariado ou de outra índole, que exerciten a actividade deberase dar conta ao Concello.11) Nos casos de obras no mercado, deberán trasladarse, mentres aquelas duren, ao lugar establecido polo Concello, sen ningunha contraprestación económica, procurando por parte municipal a recolocación na zona máis próxima aos postos de orixe.12) Correrán ao seu cargo todos os gastos propios do posto que xere a súa explotación: enerxía eléctrica, auga, limpeza, recollida do lixo, conservación do posto, etc., así como satisfacer as taxas e demais exaccións que correspondan.13) Asemade deberán cumprir coa normativa vixente en materia laboral, de Seguridade Social e fiscal que sexa de aplicación á actividade que desenvolvan (pagamento de salarios e cotas de cotización a Seguridade Social, alta no IAE, etc.). 14) Depositar os desfeitos, residuos e lixo de xeito separado, nos termos esixidos na normativa municipal de limpeza, polo servizo de recollida e segundo as indicacións da administración do mercado.15) Cada posto, mesa ou local deberá estar dotado dos recipientes necesarios para o almacenamento do lixo durante o horario de venda, tanto para residuos secos como para húmidos. De ningún modo se depositarán residuos sólidos nos desaugadoiros ou rede de sumidoiros.16) Exhibir ante os/as funcionarios/as municipais, no caso de seren solicitados, o documento ou documentos acreditativos de estar ao corrente das súas obrigas fiscais.17) Xustificar, cando fosen requiridos polos/as funcionarios/as municipais, o pagamento dos impostos e exaccións municipais legalmente esixibles por razón do exercicio do comercio dos seus postos.18) Acreditar diante da administración municipal a tramitación da alta como usuario/a titular do posto adxudicado no mercado, nos servizos de abastecemento municipal de auga e electricidade, antes do inicio da explotación comercial con suxeición á normativa vixente de conexión dos aparellos de medida de consumo de auga e electricidade instalados para tal efecto no mercado municipal para cada un dos postos. De seren necesarios, instalar para os postos os correspondentes contadores de auga e luz, segundo a normativa vixente. A instalación dos mencionados contadores será supervisada polos servizos municipais, previa comunicación do/a interesado/a ao Concello. O consumo eléctrico, a taxa de recollida de lixo e as taxas por consumo, depuración de augas e rede de sumidoiros, así coma os propios de redes de telecomunicacións de cada posto irán a cargo do/a titular.19) Comunicarlle ao Concello os cambios de domicilio dos/as concesionarios/as ou titulares da autorización, así como o peche dos postos por prazo superior a 15 días.20) Cumprir cantas obrigas resulten deste regulamento e as ordes e instrucións da autoridade municipal ou dos seus axentes. O/a adxudicatario/a da concesión deberá cumprir as condicións seguintes: 1) Contar coas autorizacións que, conforme co ordenamento xurídico, sexan esixibles por outros organismos públicos.2) Concertar unha póliza de seguros que cubra os posibles sinistros que se poidan causar nos postos adxudicados, que deberá ser achegada polo/a adxudicatario/a con carácter previo á formalización do contrato.3) Achegar a alta no Imposto sobre actividades económicas (IAE). 4) Dispoñer das follas de reclamacións debidamente numeradas e seladas pola Oficina do Consumidor.5) Acreditar a súa filiación e alta na Seguridade Social, así como a do persoal ao seu servizo. Así mesmo, deberán acreditar que se encontran ao corrente no pagamento das cotas da Seguridade Social.6) O/a adxudicatario/a será persoalmente responsable dos danos que lle poidan causar terceiras persoas ao local obxecto de cesión. As concesións dos postos do mercado de abastos do Concello de Carballo serán intransmisibles Artigo 16. Queda prohibido o subarrendo, alugueiro ou calquera outra modalidade de cesión temporal dos postos do mercado. CAPÍTULO IV.–DO RESCATE, EXTINCIÓN E ENTREGA DA CONCESIÓN Artigo 17.–Rescate da concesión. A Corporación municipal resérvase o dereito de deixar sen efecto a concesión antes do vencemento, se o xustificasen circunstancias sobrevidas de interese público, mediante indemnización ao/á concesionario/a dos prexuízos que se causasen, ou sen ela cando non procedese. Artigo 18.–Extinción da concesión.18.1.–As concesións extinguiranse por: 1) Extinción do prazo de concesión establecido.2) Renuncia expresa e escrita do/a titular. No caso de renuncia da concesión non haberá lugar a ningún dereito de indemnización ou devolución económica de ningún tipo.3) Solicitar a declaración de concurso, ser declarado/a insolvente en calquera procedemento, atoparse declarada en concurso, estar suxeita a intervención xudicial ou ser inhabilitado/a conforme á Lei 22/2003 de 9 de xullo, concursal, sen que concluíse o período de inhabilitación fixado na sentencia de cualificación do concurso.4) Mutuo acordo entre a administración municipal e o/a concesionario/a.5) Causas sobrevidas de interese público que motiven o rescate da concesión, aínda antes do remate do prazo polo que se concedeu ou autorizou, fixándose no seu caso a indemnización a que puidera haber lugar de acordo co previsto na normativa vixente, e en todo caso, logo de audiencia ao/á interesado/a.6) Morte ou xubilación do/a concesionario/a.7) Disolución da sociedade titular.8) Perda dalgunha das condicións esixidas nos pregos reitores das concesións ou na normativa que resulte de aplicación.9) Non ocuparse ou permanecer pechado o posto por espazo de dous meses, agás causa xustificada a criterio do órgano que outorgou a concesión ou a autorización.10) Grave incorrección comercial, segundo o previsto nesta ordenanza ou noutra normativa de aplicación.11) Grave incumprimento das obrigas sanitarias ou das ordes recibidas en materia de limpeza ou hixiene dos postos, segundo o previsto nesta ordenanza ou noutra normativa de aplicación.12) Falta de pagamento do canon da concesión, segundo o disposto nas ordenanzas fiscais e no regulamento.13) Desafectación do ben, en cuxo caso se procederá á súa liquidación conforme ao previsto no artigo 102 da LPAP.14) Falta de pagamento das taxas municipais de tres mensualidades consecutivas ou cinco alternas no período dun ano.15) Ser sancionado/a o/a concesionario/a, mediante resolución firme, por infracción moi grave en materia sanitaria ou de disciplina do mercado. En calquera dos casos expresados, extinguirase a concesión e demais dereitos que recaian sobre as instalacións, sen dereito a indemnización en favor do/a concesionario/a, agás o establecido no apartado 4), e sen prexuízo do estipulado na correspondente ordenanza fiscal.18.2.–En casos de imposibilidade transitoria do/a concesionario/a para o exercicio da actividade propia do posto, principalmente por causa de enfermidade ou similares, debidamente xustificados, a administración municipal poderá permitir o peche do posto a petición do/a titular cando non exista persoa dependente do/a concesionario/a que poida atender a súa explotación. Esta autorización deberá solicitarse cando o peche supere os 15 días, e non exceda os dous meses, e poderá prorrogarse o peche ata 4 meses en supostos excepcionais debidamente xustificados.18.3.–Cando se extinguise a concesión, calquera que fose a causa, os/as titulares deberán de abandonar e deixar libres e baleiros os postos e, de non facelo no prazo de quince días, a administración municipal acordará executar por si o desafiuzamento en vía administrativa. Artigo 19.–Desaloxo e entrega ao Concello á fin da concesión.19.1.–Ao termo da concesión, ben sexa por cumprimento do prazo ou por calquera outra causa, e no prazo máximo de quince días desde esa data ou da notificación da resolución municipal correspondente, o/a concesionario/a está obrigado/a a entregarlle ao Concello o/s posto/s concedido/s coas instalacións permanentes existentes sobre eles, en perfecto estado de conservación e libres de calquera carga ou gravame.19.2.–O Concello, transcorrido o devandito prazo poderá en todo caso acordar e executar o lanzamento pola vía administrativa.19.3.–Recuperado o posto polo Concello, este procederá á devolución das fianzas prestadas polo/a concesionario/a a petición deste/a, ou no seu caso incautarase dela para facer fronte aos desperfectos e danos causados polo/a concesionario/a, quen poderá en todo caso proceder ao seu arranxo pola súa conta e logo solicitar a devolución da fianza.19.4.–Tres meses antes de finalizar o prazo da concesión o Concello designará os/as técnicos/as para inspeccionar o estado no que se encontra o posto do mercado municipal, ordenando, á vista dos resultados da inspección técnica, a execución das obras e traballos de reparación e reposición que se estimasen necesarias para manter aquelas nas condicións previstas. As obras e traballos de reparación ou reposición que deban efectuarse serán por conta do/a concesionario/a.19.5.–No caso da existencia de desperfectos ou danos, o Concello daralle traslado da valoración do custo do seu arranxo ao/á interesado/a para que no prazo de 10 días acepte facer el/ela a reparación ou pida que a faga o Concello con cargo á fianza. Se aceptara arranxalos o/a concesionario/a, disporá do prazo de 1 mes desde a aceptación para realizar a reparación. No caso de que o Concello arranxara os desperfectos ou danos con cargo á fianza e esta non fora suficiente para cubrir o seu custo, poderá proceder pola vía executiva contra o/a debedor/a pola diferenza. TÍTULO III.–DO FUNCIONAMENTO DOS MERCADOS MUNICIPAIS DE ABASTOS CAPÍTULO I.–DA DIRECCIÓN, ORGANIZACIÓN E INSPECCIÓN DOS MERCADOS Artigo 20.–Dirección. As funcións de administración e dirección dos mercados municipais corresponden á Alcaldía-Presidencia, e poderán ser delegadas de conformidade coa normativa de aplicación. Será da súa responsabilidade a xestión administrativa necesaria para o funcionamento do mercado e a vixilancia do cumprimento deste regulamento e da normativa de aplicación á actividade que alí se desenvolve. Artigo 21.–Encargado/a do mercado. Serán competencia do/a encargado/a: 1) Vixilancia do estrito cumprimento dentro do mercado das disposicións contidas na presente ordenanza así como dos acordos municipais ou disposicións concretas da autoridade municipal.2) Garantir a apertura das portas de acceso ás instalacións así como o seu peche nos horarios establecidos, co fin de posibilitar as operacións de carga e descarga e da actividade comercial.3) Vixilancia da conservación, orde e limpeza do edificio e das súas dependencias, dándolle conta ao Concello de cantas deficiencias observe.4) Informar ao/á responsable municipal de cantas incidencias ocorran no mercado.5) Dispor dunha báscula e dun xogo de medidas que estarán a disposición do público. Vixiar o bo funcionamento dos instrumentos de pesa e medida e coidar do servizo de repeso.6) Dispor de follas de reclamacións.7) Informar ao público e aos/ás concesionarios/as daquelas actividades ou normas municipais que afecten ao servizo do mercado.8) Proporcionar e informar do acceso á páxina web a aos servizos de atención aos/ás consumidores/as.9) Atender as queixas e reclamacións do público e dos/as titulares e vendedores/as dos postos, resolvéndoas ou transmitíndoas en cada caso a quen corresponda.10) Informar das obras nos postos esixindo a correspondente autorización municipal.11) Facilitarlle o cumprimento dos seus respectivos cometidos ao persoal encargado do servizos de inspección (sanidade, pesca, consumo.), aos/ás funcionarios/as de recadación, aos membros da Policía Local, e aos servizos de limpeza e recollida do lixo.12) Notificarlles aos/ás titulares de postos de venda as comunicacións que lle afecten.13) Informar ao Concello do funcionamento do mercado e propoñer toda clase de medidas para a súa mellora.14) Supervisión e control da cobranza das taxas municipais que lles corresponda aboar aos distintos postos segundo o disposto na ordenanza municipal en vigor.15) Coidar a boa orde e a conservación e limpeza do edificio do mercado e das súas dependencias, dando conta das deficiencias que se observen.16) Practicar as inspeccións que lle sexan encargadas polo órgano competente do Concello, emitindo os informes correspondentes que delas resulten.17) Orientar, executar e facer cumprir as decisións municipais.18) Levar o control dos documentos que lle sexan confiados e o rexistro da titularidade dos postos.19) Vixiar a representación da autoridade municipal no mercado, coidando da recíproca comunicación entre os/as titulares dos postos e o Concello, notificando as comunicacións deste a aqueles/as, e emitindo informes sobre todo o que de relevancia ocorra no mercado.20) Control e supervisión do mercado tradicional de xoves e domingos de feira, co fin de asegurar tanto a correcta localización dos postos autorizados, como o aboamento das taxas establecidas e o cumprimento das obrigas dos comerciantes en canto a orde e limpeza.21) Cantas outras funcións lle correspondan en razón do seu cargo. Artigo 22.–Inspección.22.1.–A inspección e exame dos alimentos que expenden no mercado correspóndelle aos servizos dependentes da Xunta de Galicia. A inspección actuará de oficio ou á instancia da parte.22.2.–Os axentes de inspección axustarán a súa actuación á normativa vixente en materia sanitaria, de protección de dereitos dos/as consumidores, disposicións legais en materia de regulación de matadoiros, de extraccións pesqueiras, marisqueo, acuicultura, e en xeral, de todas aquelas normas que afecten ao abastecemento público.22.3.–O Concello poderá ordenar inspeccións periódicas no mercado por persoal dos seus propios servizos. Artigo 23.–Actividade inspectora.23.1.–Os/as inspectores están facultados/as para a recollida de mostras de alimentos procedendo o seu comiso cando fose preciso, dando conta ao Concello do seu resultado, por se derivaran feitos sancionables. Os/as veterinarios/as inspectores/as advertirán tamén ao Concello das posibles deficiencias na limpeza do mercado, na desinfección, desinsectación e desratización das súas dependencias.23.2.–As horas de recoñecemento polos/as inspectores/as serán a partir da apertura do mercado e nas ocasións previstas na lexislación vixente.23.3.–Non se poderán expor á venda aqueles produtos que non estean recoñecidos pola inspección, cando así estea establecido regulamentariamente.23.4.–Os/as titulares dos postos e os seus colaboradores deberán estar en posesión do correspondente carné de manipulador/a de alimentos, que lles poderá ser requirido pola inspección sanitaria e pola administración.23.5.–Os/as vendedores/as non poderán opoñerse á inspección e están obrigados/as a ensinarlle ao persoal municipal encargado do mercado ou á inspección sanitaria cantos artigos teñan para a venda, sen que poidan opoñerse á incautación das mercadorías no caso de ser declaradas nocivas para a saúde pública, ou por outra causa xustificada.23.6.–O xénero declarado en malas condicións sanitarias será destruído de acordo co que dispoña a inspección.23.7.–O Concello dotará o mercado dun libro de rexistro no que se anotarán diariamente os comisos, detallando a procedencia e destino final, clase e peso do xénero, nome do/a vendedor/a e demais datos necesarios. CAPÍTULO II.–DEREITOS E DEBERES DOS/AS USUARIOS/AS E CONSUMIDORES/AS Artigo 24.–Dereitos.24.1.–A prestación de servizos no mercado aos/ás consumidores/as e usuarios/as efectuarase de conformidade cos principios constitucionais de igualdade e non discriminación, tendo preferencia as persoas que na orde temporal, primeiro soliciten os servizos.24.2.–Os/as consumidores/as e usuarios/as terán os seguintes dereitos: 1) Utilizar as instalacións do mercado de conformidade co disposto neste regulamento e normativa de obrigado cumprimento.2) Adquisición dos produtos de venda no mercado, utilizando os medios informáticos que poidan habilitarse polo Concello.3) Ser atendidos polos/as vendedores/as de forma correcta.4) Que os diferentes produtos de venda expoñan con claridade o prezo e orixe da mercancía.5) Utilización de follas de reclamación, que estarán á súa disposición nas dependencias do mercado ou ben presentar a súa reclamación directamente no Concello.6) Obter do encargado a información que precise sobre o mercado. Artigo 25.–Deberes. Os/as consumidores/as e usuarios/as terán os seguintes deberes: 1) Tratar con cortesía os/as traballadores/as do mercado e vendedores/as.2) Utilizar conforme ao seu destino os distintos elementos do mercado.3) Non tocar nin sobar as mercadorías expostas ao público cando se trate de produtos alimentarios facilmente deteriorables.4) Non acceder ao interior do recinto acompañado de animais de compañía, coa excepción de cans guías. CAPÍTULO III.–NORMAS XERAIS DE FUNCIONAMENTO DO MERCADO Artigo 26.–Horario.26.1.–O horario de apertura e peche do mercado en días laborables e días de feira axustarase ás disposicións de Concello de Carballo e con carácter xeral será o seguinte: • Mañás: luns, martes, mércores, venres e sábado, de 8.30 a 14.00 horas. • Tardes inverno: luns, martes, mércores, venres e sábado, de 16.30 a 20.30 horas. • Tardes verán: de 17.00 a 21.00 horas. • Xoves (mercado): de 8.00 a 20.30 horas. • Domingos de feira: de 8.00 a 14.00 horas.26.2.–De forma expresa e publicada con antelación, comunicarase as autorizacións de apertura en festivos, procurando que o mercado non estea pechado en datas consecutivas. Na autorización farase constar o horario.26.3.–O Concello de Carballo, resérvase a posibilidade de modificar os horarios autorizados cando existan razóns que así o xustifiquen 26.4.–En caso de folga, o Concello establecerá servizos mínimos, que aseguren a apertura do mercado. Artigo 27.–Entrada de mercadorías.27.1.–A entrada de mercadorías, así como as operacións de carga e descarga destas, levarase a cabo, con carácter xeral, entre as 8.00 e as 10.00 horas, axustándose ás medidas vixentes en materia sanitaria e de seguridade. Excepcionalmente, o Concello de Carballo poderá establecer horarios diferentes, debidamente xustificados.27.2.–O transporte ata o mercado e dentro deste realizarase nas debidas condicións hixiénicas, e utilizaranse vehículos e medios de transporte axeitados. Os/as transportistas serán responsables dos danos que causaren con motivo do transporte, carga ou descarga dos xéneros a eles/as confiados/as, os seus embalaxes, etc.27.3.–A colocación e depósito dos xéneros só se permitirá dentro dos postos ou lugares habilitados para iso, e prohíbese a utilización para tal fin de rúas ou pasos, que deberán permanecer libres para a fácil circulación dos/as compradores/as. Así mesmo, prohíbese o traslado das mercadorías dun posto a outro durante o horario de mercado e o depósito de envases baleiros, lixo, etc., na superficie destinada á exposición e venda, así como na correspondente a rúas e pasos. Artigo 28.–Espazos comúns. Os espazos e superficies de utilización común ou xeral dentro do recinto atoparanse expeditos ao transito e facilitarán unha axeitada comunicación das diferentes zonas comerciais. Os espazos comúns manteranse limpos e en perfectas condicións de uso, dende a apertura do mercado ata o seu peche. Artigo 29.–Colectores de desperdicios. O Concello situará colectores para o depósito de mercadorías en zonas especialmente habilitadas para esta finalidade. Os/as concesionarios/as deberán verter, en bolsas pechadas, os desperdicios procedentes dos seus postos de venda nos colectores xerais, utilizando colectores particulares, caldeiros ou outro medio axeitado. O/a concesionario/a de cada posto deberá procurar efectuar o vertido no colector xeral en horario de menor afluencia de público ao mercado (de 13.00 a 14.30 horas en xornada de mañá e de 20.00 a 20.30 horas en xornada de tarde). Artigo 30.–Báscula de repeso. No mercado de abastos instalarase unha báscula de repeso para que os/as consumidores/as e usuarios/as poidan en todo momento, efectuar as comprobacións de peso dos artigos adquiridos. En caso de reclamacións por considerar falta no peso, o/a comprador/a, sen abandonar o posto onde adquira o produto, requirirá a presenza do/a encargado/a, que seguidamente efectuará o repeso do artigo en cuestión e, de constatarse a anomalía, o/a encargado/a poñerá os feitos en coñecemento do Concello e do/a presunto/a infractor/a para a incoación do correspondente procedemento sancionador. A báscula de repeso situarase nun lugar visible cun cartel indicativo no que se lerá “Báscula de repeso ao dispor do público”. Artigo 31.–Limpeza.31.1.–A limpeza poderá facerse polo servizo municipal de limpeza, polo/a contratista do servizo ou, no seu caso, polo/a encargado/a do mercado, que deberá utilizar os medios que sexan adecuados segundo este Concello.31.2.–O Concello establecerá no mercado un espazo físico e un número de colectores suficiente para o depósito de lixo e desperdicios que se xeren, distinguindo os diferentes tipos de residuos: orgánicos, inorgánicos, envases, madeira, papel. 31.3.–O/a encargado/a do mercado controlará os horarios en que se procede ao depósito do lixo e desperdicios nos colectores, seguindo a normativa aplicable por este Concello.31.4.–As augas sucias ou residuais serán vertidas polos/as vendedores/as do mercado nos seus sumidoiros, en todo caso nas condicións fixadas pola normativa de aplicación nesta materia, e non se permite en ningún caso a existencia de caldeiros ou calquera outro recipiente onde aquelas poidan depositarse. Artigo 32.–Vixilancia.32.1.–A vixilancia poderá ser realizada polo/a encargado/a do mercado, sen prexuízo de ser auxiliado pola Policía Local naqueles casos nos que se así se requirise, ou ben por unha empresa privada pagada polos/as concesionarios/as.32.2.–O Concello non asumirá ningunha responsabilidade por danos, subsracción ou deterioro de mercadorías nos postos. O Concello tampouco asumirá a responsabilidade dunha verdadeira e propia custodia, aínda que se faga cargo da vixilancia do mercado. Artigo 33.–Taboleiro de anuncios. En sitio visible do mercado exporase o taboleiro oficial de anuncios, onde se fixarán todas as disposicións do réxime interior ou de carácter xeral, así como o cadro de prezos vixentes cada día. Tanto os/as titulares de postos de venda como a asociación de vendedores/as, se existe, e o público en xeral, entenderanse igualmente notificados de tales disposicións, sen outro requisito que a súa publicación na forma indicada. Artigo 34.–Obras de remodelación. Nos supostos de realización de obras de rehabilitación no mercado ou circunstancias extraordinarias de obras neste, o Concello poderá dispor o traslado forzoso dos/as concesionarios/as a outras zonas do mercado ou ás instalacións que se determinen. Os traslados efectuaranse sen ningún resarcimento económico por parte do Concello. O custe do traslado asumirao o Concello ou o/a concesionario/a, segundo os casos, quen acordarán un seguro para cubrir as incidencias que se poidan producir. No suposto de traslado a instalacións provisionais, rexerá igualmente a presente ordenanza. Artigo 35.–Prohibicións de carácter xeral.35.1.–Con carácter xeral establécense as seguintes normas para o desenvolvemento da actividade comercial no mercado municipal: 1) Non se poden expender as mercadorías fóra dos postos de venda ou en postos distintos dos que lle corresponde.2) Non se poderán utilizar recipientes ou medios de transporte que ocasionen deterioro ou pavimento de recinto.3) Non se poderán utilizar papeis, periódicos, impresos, etc., para envolver os produtos. Non terán condición de papel impreso o que leve consignado o nome, enderezo do/a vendedor/a, etc., sobre unha cara que non vaia a estar en contacto co alimento, sempre que estea autorizado pola inspección sanitaria.4) Non se deben expor produtos que regulamentariamente precisen de conservación de frío, agás en mobles frigoríficos axeitados en cada caso.5) Non se pode tirar lixo ou residuos nas dependencias ou zonas de afluencia de público.6) Non se poden almacenar produtos insalubres nin dispor de recipientes ou outros utensilios que faciliten manipulacións nocivas.7) Non se poden utilizar os postos de venda exclusivamente como almacén.8) Non está permitida a publicidade sonora.35.2.–Queda prohibido o exercicio da actividade vendedora ás persoas afectadas por enfermidades contaxiosas ou infecciosas en calquera dos seus períodos. Todo/a titular de posto ou persoal ao seu cargo, afectado/a de calquera doenza, padecemento ou enfermidade deste tipo, estará obrigado/a a poñer esta situación en coñecemento da administración, e estableceranse para o efecto as medidas que sexan precisas.35.3.–Os/as concesionarios/as e os seus/súas dependentes/as non poderán estacionarse de pé ou sentados/as fóra dos postos que ocupen. De igual modo queda prohibido expender as mercadorías fóra dos postos respectivos, e obstaculizar con elas o libre paso. Artigo 36.–Prohibicións específicas. Constitúen prohibicións específicas, nalgúns postos, segundo a índole dos produtos de venda as seguintes: 1) Venda de caza e mariscos, durante as épocas de veda. Exceptúanse os produtos conxelados e aqueles que, pola súa procedencia, sexan de zonas onde non exista veda, e deberá, neste caso, o/a concesionario/a acreditar tal situación.2) Venda de especies sen reunir os tamaños mínimos esixidos.3) Venda de mariscos, sen que conste a súa previa depuración, e de calquera elemento perecedoiro con data caducada.4) Venda de carnes frescas cuxa procedencia non fora acreditada de matadoiro ou sala de despece autorizada.5) Venda de aves e coellos vivos, prohibíndose o desplumado nos postos.6) Calquera outro tipo de vendas, que estean sometidas a prohibicións especiais. Artigo 37.–Promoción e publicidade.37.1.–As campañas de promoción e publicidade promovidas polos/as concesionarios/as en relación co mercado non poderán incluír contidos, mensaxes ou símbolos que poidan ser considerados denigrantes da persoa, que poidan incitar á violencia, racismo, xenofobia ou discriminación de calquera xénero ou que vulneren os dereitos de protección dos/as menores ou calquera disposición vixente.37.2.–Con carácter previo ao seu desenvolvemento, as campañas comunicaranse ao órgano competente (Concello) cunha antelación mínima de 10 días hábiles, e poderá o Concello dar instrucións oportunas sobre estas, así como ordenar a súa retirada, parcial ou total, se non se correspondera co efectivamente comunicado.37.3.–En todo o material promocional e publicitario figurará a imaxe corporativa do Concello de Carballo.37.4.–Debido ao servizo público do mercado, á súa titularidade municipal e á necesidade de fomento da lingua galega, e de acordo coa Lei de normalización lingüística e o Plan xeral de normalización da lingua galega, todas as accións de promoción e publicidade institucional do mercado deberán realizarse cando menos en galego, para o que se poderá contar coa axuda do Servizo de Normalización Lingüística do Concello de Carballo.37.5.–Todos os actos de promoción, comunicación ou publicidade que os/as concesionarios/as realicen dentro das instalacións do mercado municipal, por si mesmos/as ou en colaboración con terceiros/as, comunicaránselle ao órgano competente cunha antelación mínima de cinco días hábiles, e poderá este dar instrucións oportunas sobre eles.37.6.–Sen prexuízo das autorizacións administrativas e licenzas urbanísticas precisas, a colocación de rótulos de identificación de locais deberá ser autorizada polo Concello, e adecuarse a imaxe do mercado, a solicitude do/a concesionario/a.37.7.–No mercado non se admitirá ningún uso de publicidade comercial que non sexa o propio nome do/a titular de cada posto, e quedará prohibido o uso individual de altofalantes, aparatos de megafonía, impresos, voceo e calquera outro medio sonoro para o ofrecemento das mercadorías ou produtos, sen prexuízo daquela publicidade colectiva ou de campañas previa conformidade da administración municipal. Artigo 38.–Páxina web.38.1.–O Concello establecerá na súa páxina web un banner coa información máis exhaustiva referente ao mercado e aos postos. • Referente ao mercado – Regulamento do mercado – Ordenanza fiscal – Situación, plano. • Referente aos diferentes postos, no que terá por cada posto: – a) Con carácter obrigatorio ▪ Concesionario/a ao que está asignado ▪ Nome do establecemento ▪ Actividade destino: froita, pescado, carne. ▪ Situación do posto: número do posto, e lugar que ocupa no plano ▪ Horario ▪ Descrición: un ou dous parágrafos a modo de presentación do establecemento, onde se poden resaltar os produtos, as especialidades e outros servizos diferenciadores. – b) Ademais poderá incluírse. ▪ Medios de contacto: procedementos a través dos cales os/as clientes poderían comunicarse cos/coas concesionarios/as dos postos como teléfono, sms, etc., ou a súa propia páxina web.38.2.–Será obriga dos/as concesionarios/as facilitar a seguinte información: • Nome do/a concesionario/a • Enderezo do contacto: pode corresponderse ou non co do posto • Medios de contacto: teléfono, fax, correo electrónico. CAPÍTULO IV.–NORMAS XERAIS DE FUNCIONAMENTO DOS POSTOS DE VENDA Artigo 39.–Distribución de postos. O Concello de Carballo levará a cabo a distribución dos postos especificando as actividades autorizadas e atendendo ás necesidades comerciais en cada momento. Artigo 40.–Postos de venda.40.1.–Todos os postos de venda do mercado municipal estarán numerados con especificación do seu destino ou actividade autorizada.40.2.–Os/as concesionarios/as dos postos terán nun lugar visible unha ficha da concesión do posto na que conste, polo menos: o número do posto e nome do/a concesionario/a e a actividade comercial autorizada no posto.40.3.–Os/as titulares dos postos están obrigados/as a mantelos abertos e atendidos nos días e horas en que estea aberto ao público o mercado, salvo os períodos regulamentarios de vacacións ou autorización expresa do Concello. Artigo 41.–Postos de venda: destino e condicións.41.1.–Os postos de venda non poderán ser destinados ao exercicio e explotación de actividades distintas daquela para a que foron autorizados.41.2.–As mercadorías e produtos permanecerán no recinto de cada posto e a súa venda e despacho efectuarase necesariamente neste, e non poderá depositarse fóra da superficie asignada ou invadir superficies comúns ou doutros postos, nin modificar delimitacións físicas de cada posto.41.3.–Os mostradores e expositores deberán manterse en perfecto estado de limpeza e pulcritude.41.4.–As mercadorías estarán perfectamente identificadas segundo establece a lexislación vixente. Os prezos estarán visibles e farán referencia á mercadoría a que se refiren, e evitarase calquera tipo de confusión ou regateo. Os pesos e medidas estarán debidamente constatados, e poderá o/a administrador/a realizar as comprobacións que considere oportunas. Os/as vendedores/as deberán conservar no seu poder o albará ou documentación xustificativos da súa compra, no que se consignará o nome do/a vendedor/a e do/a adquirente, a clase do artigo, o prezo, a unidade de medida e data.41.5.–Cada posto disporá dun caldeiro ou recipiente no que se verterán en bolsas pechadas os desperdicios propios do posto, e manterase tapado. Ao remate de cada xornada baleirase no colector xeral, lavarase e desinfectarase isto último nos casos precisos. Artigo 42.–Postos de venda: reparación, conservación e mantemento dos postos.42.1.–Os/as concesionarios de postos poderán executar pola súa conta, previa autorización do Concello, as obras necesarias por razón de hixiene ou decoro para o axeitado funcionamento do seu negocio, sempre que non modifiquen a disposición actual dos postos nin alteren a estética do mercado. Cando as obras realizadas polos/as concesionarios/as queden unidas de modo permanente ao piso, paredes e demais elementos integrantes do mercado pasarán a ser propiedade do Concello, sen que os/as concesionarios/as teñan dereito a ningunha indemnización á finalización do prazo da concesión. Entenderase que as obras e instalacións están unidas de modo permanente cando non se poidan separar dos pisos, paredes ou elementos sen quebranto ou deterioro deste.42.2.–O mobiliario, maquinaria, instalación e equipamento para utilizar nos postos correrán a cargo dos/as concesionarios/as. Os/as concesionarios/as de postos, a requirimento da administración municipal, deberán demoler, pola súa conta, as obras executadas sen autorización municipal, e estarán obrigados/as a reparar os danos causados. Artigo 43.–Postos de venda: obras e instalacións.43.1.–Cantas obras e instalacións se realicen nos espazos de aproveitamento privativo e que resulten unidas de xeito permanente ao posto ou instalación quedarán de propiedade municipal. Entenderase que tales obras e instalacións están unidas de xeito permanente cando non poidan separarse dos pisos, paredes ou elementos fixos sen quebranto ou deterioro destes.43.2.–Irán a cargo dos/as titulares as obras de construción e adaptación dos postos do mercado, así como cantas instalacións deban realizarse naqueles, os seus gastos de conservación e a súa adecuación á actividade para desenvolver.43.3.–Será obrigatoria a execución das obras de adaptación dos postos aos modelos aprobados ao comezar a actividade concesional naqueles. Neste caso, os/as interesados/as, dentro do prazo dun mes a contar dende a adxudicación da concesión do posto, presentarán obrigatoriamente no Concello a solicitude da autorización municipal para as obras a realizar, e logo dos informes que proceda o órgano municipal competente resolverá sobre a súa concesión.43.4.–O Concello, cando o considere necesario, poderá ordenar de xeito motivado e logo de audiencia do/a interesado/a, a execución de obras de adaptación necesarias, vindo obrigados/as os/as titulares a realizalas pola súa conta, logo da obtención da preceptiva autorización, na forma que se lles ordene. Artigo 44.–Postos de venda: instrumentos de peso e medida. Os instrumentos de pesar e medir utilizados no mercado deberán axustarse aos modelos autorizados polos organismos competentes. En todo momento o persoal municipal encargado do mercado poderá verificar a súa exactitude, e deberá facelo como mínimo unha vez ao ano. Procurarase o uso de balanzas automáticas ou electrónicas, que se colocarán de xeito que os/as clientes/as poidan ler nelas o prezo, a cantidade e o importe da adquisición. Artigo 45.–Postos de venda: rotulación e sinaléctica. A imaxe e marca do mercado correspóndelle exclusivamente ao Concello. Os gastos aos que dea lugar a devandita normativa correrán a cargo do/s concesionarios/as. No anexo I especificarase a imaxe e rotulación que será obrigatoria para os/as concesionarios/as.45.1.–Os postos respectarán a imaxe e rotulación de conformidade coa imaxe corporativa. Requirirá autorización previa do Concello a instalación de rótulos permanentes. Non serán autorizados os rótulos intermitentes, vibrantes ou móbiles ou que alteren a uniformidade, poidan resultar molestos pola súa uniformidade, ou prexudiciais a outros/as comerciantes do mercado.45.2.–Non requirirán autorización previa a colocación de emblemas ou rótulos en épocas de ofertas ou promocións nin o reparto de propaganda impresa, aínda que se deberá, en todo caso, adecuarse o seu contido á normativa de aplicación. En todo caso, tanto os emblemas ou rótulos en épocas de oferta coma a propaganda impresa, deberán facer mención sempre ao carácter municipal do mercado, e conterán os datos identificativos do posto ou postos de que proceden. TÍTULO IV.–PROCEDEMENTO SANCIONADOR Artigo 46.–Clasificación das infraccións. Constitúen infraccións administrativas as accións e omisións que vulneren as disposicións contidas neste Regulamento, e que se atopen tipificadas como tales nel. Para os efectos do presente regulamento, as infraccións catalogaranse en leves, graves e moi graves Os/as concesionarios/as dos postos de venda serán responsables por si mesmos das faltas que cometan contra as disposicións deste Regulamento e demais normativa de obrigada aplicación en materia sanitaria e de alimentación, tanto polo incumprimento das súas obrigas fronte a administración municipal, a administración autonómica ou respecto de terceiros/as ou consumidores/as e usuarios/as, tanto os/as concesionarios/as como aquelas persoas que traballen no posto, debidamente acreditadas. Artigo 47.–Infraccións leves. Terán a consideración de infraccións leves, ademais das previstas nos pregos que regulen a adxudicación da concesión demanial dos postos, as seguintes: 1) Incumprir as normas de aseo persoal por parte dos/as concesionarios/as ou dos seus colaboradores ou das súas colaboradoras.2) Incumprimento do horario establecido en canto á venda, saída e entrada no mercado.3) Exceder coa mercadoría ou materiais as dimensións do posto.4) Non baixar os estores no tempo no que o posto permaneza pechado baixo autorización municipal.5) Ocupar con mercadoría o corredor, portas, escaleiras ou calquera outro elemento común do mercado, ou a rúa ou outros espazos públicos.6) Ensuciar ou verter augas residuais aos corredores ou calquera outra zona común ou privativa do mercado.7) A descortesía no trato co público ou con outros/as concesionarios/as ou vendedores/as.8) A entrada de mercadorías fóra do horario establecido.9) Depositar os residuos fóra dos colectores.10) Non utilizar mandilón, luvas ou gorro de protección, así como a neglixencia respecto ao esmerado aseo e limpeza das persoas e dos postos.11) Contratar persoal sen comunicación da alta ao Concello.12) Non comunicarlle ao Concello os cambios de domicilio do/a concesionario/a ou titular da licenza ou autorización.13) Peche non autorizado de un a tres días sen causa xustificada.14) Causar, mediando dolo ou neglixencia, danos ao edifico, instalacións e postos cando o seu valor sexa inferior a 2.000 euros 15) Calquera outra infracción ao disposto no presente regulamento e que non estea previsto como infracción grave ou moi grave. Artigo 48.–Infraccións graves. Terán a consideración de infraccións graves, ademais das previstas nos pregos que regulen a adxudicación da concesión demanial dos postos, as seguintes: 1) A venda de artigos distintos dos autorizados na concesión do posto ou na licenza.2) O emprego de frases ou xestos groseiros ou de ameaza, así como as pelexas con outros/as concesionarios/as, vendedores/as ou co público.3) A desobediencia ás ordes que se impartan polo Concello.4) Ter pechado o posto por máis de quince días hábiles de mercado sen motivo xustificado e fóra dos supostos previstos no artigo 4 da Lei 20/2007 do estatuto do traballador autónomo.5) Non ter as tarifas de prezos expostas ao público.6) As defraudacións na cantidade ou calidade dos produtos vendidos.7) Non atender persoalmente o posto, ou con persoal asalariado, salvo os casos previstos neste regulamento.8) Contratar persoal asalariado á marxe das prescricións que sinala a lexislación laboral vixente.9) A venda de alimentos ou outra mercadoría sen reunir as debidas condicións hixiénico-sanitarias.10) A venda de produtos alimenticios que carezan do preceptivo carné de manipulador/a.11) A realización de obras menores, que non afecten á estrutura do posto, que carezan da preceptiva licenza municipal.12) A negativa a colaborar cos servizos de inspección do mercado.13) A reincidencia en dúas faltas leves no prazo de un ano.14) Non manter en debidas condicións de conservación e limpeza os postos.15) Causarlle, mediante dolo ou neglixencia, danos ao edifico, instalacións e postos por valor superior a 2.000 euros e inferior a 6.000 euros. Artigo 49.–Infraccións moi graves. Terán a consideración de infraccións moi graves, ademais das previstas nos pregos que regulen a adxudicación da concesión demanial dos postos, as seguintes: 1) Manter o posto pechado por máis de dous meses carecendo do preceptivo permiso municipal e fóra dos supostos previstos no artigo 4 da Lei 20/2007 do estatuto do traballador autónomo.2) O traspaso ou alugueiro da concesión ou licenza sen autorización municipal.3) O grave deterioro das instalacións comúns do mercado por actuación imputable ao/á concesionario/a.4) A realización de obras no posto que alteren a súa estrutura e carezan da preceptiva licenza municipal. Entenderase tamén como alteración da estrutura do posto perforar ou agretar o solo deste para a realización de obras.5) Falta de pagamento da taxa anual por prestación do servizo de mercado municipal.6) A reincidencia en dúas faltas graves no período de un ano.7) Destinar o posto de venda a actividade comercial diferente da autorizada na concesión.8) Ocasionar danos ao edifico, instalacións e postos por valor superior a 6.000 euros 9) Incumprir calquera das prohibicións previstas no Regulamento municipal do mercado. Artigo 50.–Expediente sancionador. O expediente sancionador incoarase de oficio ou a instancia de parte. O procedemento sancionador axustarase ás prescricións contidas no Real Decreto 1398/1993, do 4 de agosto, polo que se aproba o Regulamento do procedemento para o exercicio da potestade sancionadora. Artigo 51.–Sancións. Pola comisión das infraccións indicadas nos artigos anteriores imporanse as seguintes sancións: a) Infraccións leves: apercibimento ou multa de ata 150 euros. b) Infraccións graves: multa de 150,01 euros ata 300 euros. c) Infraccións moi graves: multa de ata 450 euros e revogación da concesión. Estas sancións son compatibles coas que a continuación se relacionan: a) O comiso dos artigos que se vendan carecendo de autorización. b) A tramitación e resolución dun expediente de infracción urbanística no caso de realización de obras non autorizadas. c) A aplicación dos xuros, recargos e multas previstas nas normas fiscais para o caso de faltas de pagamento. d) A responsabilidade civil do/a sancionado/a no caso de danos causados a terceiros/as, a outros postos ou a elementos comúns do mercado. Artigo 52.–Prescrición. A prescrición das infraccións e das sancións terá lugar: a) No caso de leves: aos 6 meses da súa comisión ou imposición. b) No caso de graves: aos 2 anos da súa comisión ou imposición. c) No caso de moi graves: aos 3 anos da súa comisión ou imposición. Disposición derrogatoria. Quedan derrogadas todas as disposicións municipais que contradigan o previsto no presente regulamento, e de xeito específico o Regulamento do mercado aprobado polo Pleno do Concello de Carballo na data do 29/11/1999, publicado no BOP da Coruña n.º 41, do 19/02/2000 e vixente dende o 9/03/2000. Disposición final. O presente regulamento entrará en vigor unha vez aprobado de xeito definitivo e publicado o seu texto íntegro no Boletín Oficial da Provincia da Coruña. ANEXO I SINALÉCTICA • Luvas Carne e aves • Gorro branco con perfil roxo ou gorro roxo (Pantone 185 c) • Mandil roxo • Luvas Queixos • Gorro branco con perfil amarelo ou gorro amarelo (Pantone 124 c) • Mandil amarelo • Luvas Pan • Gorro branco con perfil amarelo ou gorro amarelo (Pantone 124c) ANEXO II VESTIARIO POR GREMIOS 1.–Cada gremio deberá utilizar o seguinte vestiario Peixe • Gorro branco con perfil azul ou gorro azul (Pantone 301 c) • Mandil azul (Pantone 301 c) • Mandil plastificado • Luvas Carne e aves • Gorro branco con perfil roxo ou gorro roxo (Pantone 185 c) • Mandil roxo • Luvas Queixos • Gorro branco con perfil amarelo ou gorro amarelo (Pantone 124 c) • Mandil amarelo • Luvas Pan • Gorro branco con perfil amarelo ou gorro amarelo (Pantone 124c) • Mandil amarelo • Luvas Embutidos • Gorro branco con perfil ocre, marrón ou burdeos • Mandil ocre, marrón ou burdeos • Luvas Comerciais • No caso de levar uniforme ou bata, esta será en tons grises (Pantone 424, ou pantone 422 c) 2.–O Concello resérvase a facultade de modificar as características do vestiario que se indican no presente anexo cando así o considere conveniente por razóns de interese xeral.